Bloom

Bloom je princeza planeta koji se zove Domino i Vila Čuvarica Zmajevog Plamena. Ona je glavni lik i osnivačica Winx Cluba. Odrasla je na Zemlji, u gradu Gardenia. Tamo su je Mike i Vanessa odgajali punih 16 godina, sve do dana kad je upoznala Stellu i zahvaljujući njoj saznala je da je veoma moćna vila i upisala se u školu za vile koja se naziva Alfea. Bloom je u Alfei upoznala mnogo prijatelja, ali i otkrila mračnu tajnu - da je ona biološka kćer Oritela i Marion, kralja i kraljice Domina koji su zarobljeni u Obsidijanu, zajedno sa Tri Drevne Vještice, van svog kraljevstva koje su Drevne Vještice uništile i zaledile.

Osobine
Bloom je stvoreni vođa, hrabra i odlučna. Veoma je mudra i lijepa, što se sviđa svima, a naročito njenom dečku (kasnije zaručnik), princu Sky-u. Bloom mnogo voli čitati poučne knjige o magiji iz Alfeine knjižnice i Magične Arhive, što proširuje njeno znanje o vilama.

Odnosi
Bloom će uvijek osjećati ljubav prema ljudima sa Zemlje koji su je odgojili, Mikeu i Vanessi, ali i prema njenim biološkim roditeljima, kralju Oritelu i kraljici Marion i sestri Daphne. Također, ne bi mogla bez svojih BFF, Winxica, a to su: Stella, Flora, Musa, Tecna & Layla. Bloomin zaručnik je '''princ Sky od Eraklyona. Bloom ima malog, plavog zeca i njegovo je ime Kiko'''. Bloomin pixie zove se Lockette i ona je pixie portala, njen selkie je Serena, čuvarica oceanske kapije Domina, vilinski ljubimac ovčica Belle, a magična životinja jednorog Elas. U prvom filmu, Bloom je pronašla malog mačka i dala mu ime Ron, a u drugom filmu Oritel i Marion poklonili su joj konja kojeg je nazvala Peg.

Leksikon

 * Rođendan: 10. prosinca!
 * Znak u Vilinskom horoskopu: Zmaj!
 * Omiljena hrana: Pizza!
 * Omiljena boja: Crvena!
 * Hobi: Čitanje bajki i knjiga o magiji!
 * Idealan dečko: Sky!
 * Najbolja frendica: Stella!
 * Omiljeni žanr filmova: Romantične komedije!
 * Volim: Kuhati kolačiće za svoje prijatelje!
 * Omiljena vrsta glazbe: Pop!
 * Omiljena čarolija: Zmajev Plamen!

Biografija, općenito
Princeza Bloom od Domina rođena je '''10. prosinca 1988. godine na planetu Dominu, koji je zasnovan na Zmajevom plamenu'''. Odmah nakon njenog rođenja, Tri Drevne Vještice napale su Domino i zarobile njene roditelje. Kako bi spasila Bloom, njena sestra, Daphne, teleportirala je Bloom na najbliži planet - Zemlju. Kad je Bloom bila na sigurnom, Daphne je bila spremna aktivirati čaroliju Sirenix i suprotstaviti se Drevnim Vješticama, međutim one su začarale Sirenix, koji se zatim okrenuo protiv Daphne te ju je pretvorio u ' Duha bez Tijela ', kako se Daphne naziva u jednoj epizodi Sezone 5. Na sreću, Bloom se, u međuvremenu, uz pomoć Daphnine čarolije prebacila u jednu cvjećarnicu, čija je vlasnica bila Vanessa Peters. U cvjećarnici je izbio požar kojeg je Vanessin muž, vatrogasac Mike Peters, došao ugasiti. Ugledao je bebu u cvjećarnici i odmah je to rekao Vanessi. Odlučili su posvojiti tu bebu. Nakon tog događaja, prošlo je 16 godina, a Bloom je prerasla u divnu riđokosu djevojku koja se isticala po tome što je oduvijek vjerovala u vile. Jednog dana odlučila se voziti na biciklu (koji su joj kupili njezini posvojitelji), do parka sa svojim magičnim zečićem Kikom (koji je također bio poklon od njezinih posvojitelja). U parku je ugledala Stellu, vilu Svijetlećeg Sunca i princezu planeta Solarije, kako se bori sa Zlim Trolovima iz Magične Dimenzije i''' njihovom vojskom čudovišta. Stella je na Zemlju dospjela bježeći od čudovišta koji su željeli njen Čarobni prsten'''. Bloom se je odlučila upetljati i pomoći Stelli, tako što je, pokušajući da baci grančicu na trolove oko sebe napravila čarobni štit koji ju je obranio od napada čudovišta. Tako je saznala da je vila. Odvela je Stellu, koja se u borbi onesvijestila, kod Mike-a i Vanesse. Kad se Stella probudila, nagovorila je Bloom da sa njom pođe u Alfeu, najbolju školu za vile u Magičnoj Dimenziji. Bloom je pristala, a tada je njena avantura tek počela...

Glas posuđivali
U Italiji, tj. originalnoj verziji Winxa, Bloom je glas posuđivala lijepa Rimljanka, Letizia Ciampa. Ona je rođena '''20. kolovoza 1986. godine u Rimu, u Italiji'''. Kad je počela sa svojom tzv. 'Winx karijerom ', imala je samo 16 godina, baš kao i Bloom tada. Posuđivala je glas mnogim drugim likovima, ali svi su sinkronizirani, jedino je Winx bila u originalu. Zato su joj druge uloge manje poznate.

U Nickelodeonovoj verziji Winxa, Bloom je pak dobila glas od Molly C. Quinn, mlade glumice porijeklom iz Texasa. Molly je rođena '''8. listopada 1993. godine u SAD-u, u Texarkani, savezna država Texas'''. Molly je glumila jednu od glavnih uloga u ABC-ovoj krimi seriji 'Dvorac ' (eng. Castle).

Zanimljivosti

 * Bloomina priča sigurno je inspirirana jednom djevojčicom, Antonellom, koju je Iginio Straffi, kreator Winx Club serije, poznavao i koja je bila posvojena, a njena je najveća želja bila da upozna svoje prave roditelje.
 * Bloomine osobine inspirirane su Joanne Lee, ženom Iginia Straffija, koja je izvršni producent Winx Cluba.
 * Bloomin izgled očigledno je inspiriran pjevačicom Britney Spears, prema Iginiu Straffiju.


 * U velškoj verziji Winx Cluba, Bloomino ime promijenjeno je u Blodwyn, što znači "rani cvijet" na velškom jeziku.